Amalricus dominus Montisfortis omnibus presentes litteras inspecturis salutem. Noveritis quod omnia privilegia et dona, que pie recordationis Symoni genitori nostro et nobis fecit ecclesia Romana super comitatu Tolosano et alia terra Albigesii, quitta clamamus karissimo domino nostro Ludovico regi Francie illustri et heredibus suis in perpetuum, ad faciendam voluntatem suam, si dominus Papa peticiones, quas dominus rex ipsi facit per venerabiles patres archiepiscopum Bituricensem, et Lyngonensem et Carnotensem episcopos, fecerit et efficaciter impleverit. Quod si non fecerit, sciatis pro certo quod nullam alicui facimus de premissis quitacionem. Actum Parisius, anno Domini M° ducentesimo vicesimo tercio, mense februario.
